เปเยฯ เตรียมใส่ชื่อ อิเฮียนาโช ลุยศึกแชมเปียนส์ลีก
สำนักข่าวต่างประเทศ รายงานวันที่ 1 ก.พ. ว่า มานูเอล เปเยกรินี ผู้จัดการทีมแมนเชสเตอร์ ซิตี้ เผย เตรียมใส่ชื่อ เคเลชี อิเฮียนาโช กองหน้าอนาคตไกลชาวไนจีเรีย เป็นหนึ่งในผู้เล่นชุดลุยศึกฟุตบอลยูฟ่า แชมเปียนส์ลีก รอบ 16 ทีมสุดท้าย ช่วงปลายเดือนกุมภาพันธ์นี้,กุนซือของทีมเรือใบสีฟ้า ได้ออกมายอมรับว่า เตรียมใส่ชื่อดาวเตะร่างเล็กรายนี้เข้าไปอยู่ใน 25 ขุนพล ที่จะลุยศึกฟุตบอลถ้วยยุโรป รอบ 16 ทีมสุดท้าย ซึ่งจะเริ่มขึ้นในไม่กี่สัปดาห์นับจากนี้,มันเป็นเรื่องที่เราตัดสินใจกันมาสักพักใหญ่ก่อนจะใส่ชื่อเขาลงไป และแน่นอนเขาต้องพบกับความกดดันมากเลยทีเดียว ที่เราทำเช่นนั้นก็เพราะว่า โบนี ยังคงบาดเจ็บอยู่ และมีเพียง เซร์คิโอ ซึ่งเป็นกองหน้าเพียงรายเดียวเท่านั้นที่พร้อมลงเล่น ไม่ใช่เพราะการทำแฮตทริกของเขาในเกมที่ผ่านมา,อย่างไรก็ตาม กุนซือชาวชิลีได้เผยอีกว่า พร้อมที่จะให้โอกาสกับดาวรุ่งเสมอเหมือนที่เคยให้โอกาสดาวเตะชื่อดังแจ้งเกิดในช่วงที่ผ่านมา,เรามีผู้เล่นดาวรุ่งซึ่งมีความสำคัญกับสโมสร ผมเคยให้โอกาสกับนักเตะหลายคนในช่วงก่อนหน้านี้ ไม่ว่าจะเป็น ซานติ กาซอร์ลา ที่ บียาร์เรอัล, อิสโก ที่มาลากา และ ฮาเวียร์ มาสเคราโน ที่ ริเวอร์ เพลท ดังนั้นหากเรามีช่วงเวลาที่เหมาะสม ผมคิดว่า เคเลชี ก็ควรได้รับมัน,มันเป็นแค่เกมเดียวเท่านั้นที่เขาสามารถยิงได้ 3 ลูก แต่ผมจะมีความสุขมากถ้าช่วยให้เขาปรับปรุงตัวเองเพื่อลงเล่นกับเพื่อนร่วมทีมได้ในทุก ๆ เกม,สำหรับ แมนเชสเตอร์ ซิตี้ จะพบกับ ดินาโม เคียฟ ในรอบ 16 ทีมสุดท้าย ยูฟ่า แชมเปียนส์ลีก นัดแรก วันที่ 24 กุมภาพันธ์นี้
กุนซือทีมเรือใบสีฟ้าเผย เตรียมใส่ชื่อ เคเลชี อิเฮียนาโช กองหน้าดาวรุ่ง เป็นหนึ่งในขุนพลชุดลุยศึกยูฟ่า แชมเปียนส์ลีก รอบ 16 ทีม ปลายเดือนนี้
เคเลชี อิเฮียนาโช,แมนเชสเตอร์ ซิตี้,มานูเอล เปเยกรินี,ยูฟ่า แชมเปียนส์ลีก,รอบ 16 ทีมสุดท้าย,ดินาโม เคียฟ,ข่าว,ข่าวกีฬา,ไทยรัฐออนไลน์